ພວກປະທ້ວງ ໃນຮອນດູຣາ​ສ ຮຽກຮ້ອງ​ໃຫ້ ນັບຄະແນນສຽງ ຄືນໃໝ່
​ຜູ້​ສະໜັບສະໜູນ ​ຜູ້​ສະມັກ​ເປັນ ປະທານາທິບໍດີ ທ່ານ​ນາງ Xiomara Castro ​ເດີນ​ຂະ​ບວນຢ່າງ​​ສະ​ງົບ ​ຮຽກຮ້ອງ​ໃຫ້​ ນັບ​ບັດ​ລົງ​ຄະ​ແນນ​ສຽງ ​ຄືນ​ໃໝ່.
ບັນດາຜູ້ສະໜັບສະໜູນ ຂອງຜູ້ສະມັກເປັນ ປະທານາທິບໍດີ ທ່ານນາງ Xiomara Castro ຫລາຍພັນຄົນ ຂອງຝ່າຍຄ້ານ Honduras ພາກັນເດີນຂະບວນຢ່າງສະງົບຢູ່ໃນນະຄອນ ຫລວງ ໃນວັນອາທິດວານນີ້ ເພື່ອຮຽກຮ້ອງໃຫ້ນັບບັດລົງຄະ ແນນສຽງຄືນໃໝ່ ຈາກການປ່ອນບັດເລືອກຕັ້ງອາທິດແລ້ວນີ້ ທ່ານນາງ Castro ຜູ້ສະມັກຂອງພັກ Libre Party ໄດ້ເສຍໄຊ ໃນການເລືອກຕັ້ງດ້ວຍຄະແນນ 8 ເປີເຊັນໃຫ້ແກ່ພັກແຫ່ງຊາດ ທີ່ປົກຄອງປະເທດຈາຮີດນິຍົມ ຂອງທ່ານ Juan Orlando Hernandez ໃນການກ່າວຕໍ່ບັນດາຜູ້ສະໜັບສະໜູນນັ້ນ ທ່ານນາງ Castro ໄດ້ໃຫ້ຄໍາໝັ້ນສັນຍາວ່າ ຈະດໍາເນີນການຕໍ່ສູ້ໃຫ້ນັບຄະແນນສຽງຄືນ ບັນດາຜູ້ສັງເກດການ ການເລືອກຕັ້ງ ນາໆຊາດ ກ່າວວ່າ ການລົງຄະແນນສຽງໄດ້ດໍາ ເນີນໄປ ໂດຍປາດສະຈາກຄວາມບໍ່ຍຸຕິທຳໃດໆ